መልካምነት ይጎዳል የሚለው አመለካከት በብዙ ሰዎች ዘንድ የተለመደ አስተሳሰብ ነው። ሰው አይምሮውን ፍጹም እስካላጸዳ ድረስ፤ እያንዳንዱን ክፉ ሃሳብ እና እኩይ ተግባር ከነፍሱ ላይ አጥቦ እስካላስወገደ ድረስ፤ ችግሮቹ በመጥፎ አስተሳሰቡ ምክንያት የሚከፍላቸው ዋጋዎች መሆናቸውን መረዳት አይቻለውም። ጥሩው ለመጥፎ፤ መጥፎውን ለጥሩ ለውጦ የሚሰጥ ህግ አለማችን የላትም። መልካም አስተሳሰቦች በፍጹም መጥፎ ውጤቶችን አይሰጡም። መጥፎ ሃሳቦች እና ድርጊቶችም በፍጹም ጥሩ ውጤቶችን አይሰጡም። ይህ ማለት ከበቆሎ፤ በቆሎ ይወጣል እንጂ ሌላ ነገር አይፈጠርም ማለት ነው። ሰዎች ይህንን ህግ በተፈጥሮ ደረጃ ያውቁታል (በቆሎ ዘርቶ ብርቱካን የሚጠብቅ ገበሬ የለም)፤ ነገር ግን በራሳቸው ህይወት ውስጥ አስገብተው መረዳት ግን ይሳናቸዋል። አስተሳሰብንም እንድዚህ የተፈጥሮ ህግ ለመረዳት ቀላል ነው፤ በአይምሮዋችን ያልዘራነውን በኑሮዋችን አናጭደውም።
